CELEX: 32014D0176
Language: da
Date: 2014-03-27 00:00:00
Title: 2014/176/EU: Kommissionens gennemførelsesafgørelse af 27. marts 2014 om EU-tilskud til en koordineret kontrolplan med henblik på at bestemme prævalensen af svigagtig praksis ved markedsføring af visse fødevarer (meddelt under nummer C(2014) 1912)

29.3.2014   
            
            
               DA
            
            
               Den Europæiske Unions Tidende
            
            
               L 95/39
            
         KOMMISSIONENS GENNEMFØRELSESAFGØRELSE
   af 27. marts 2014
   om EU-tilskud til en koordineret kontrolplan med henblik på at bestemme prævalensen af svigagtig praksis ved markedsføring af visse fødevarer
   (meddelt under nummer C(2014) 1912)
   (2014/176/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (1), særlig artikel 66,
   ud fra følgende betragtninger:
   
               (1)
            
            
               Kommissionens henstilling 2014/180/EU (2) omhandler anden runde af koordinerede kontroller, der skal udføres af medlemsstaterne, med henblik på at bestemme den fortsatte forekomst af svigagtig praksis ved markedsføring af visse fødevarer.
            
         
               (2)
            
            
               For at fremme en gnidningsløs og hurtig gennemførelse af planen bør Unionen yde finansiel støtte til de medlemsstater, der udfører de offentlige kontroller omhandlet i Kommissionens henstilling.
            
         
               (3)
            
            
               På baggrund af beregninger foretaget efter den første testrunde skønnes omkostningerne ved udførelsen af DNA-test for at bestemme tilstedeværelsen af hestekød i fødevarer, der er markedsført og/eller er mærket som indeholdende oksekød, til 120 EUR pr. test. EU-standardmedfinansieringssatsen for koordinerede kontrolplaner udgør 50 %.
            
         
               (4)
            
            
               Centre Wallon de Recherches agronomiques (CRA-W), Gembloux, Belgien, har i øjeblikket status som EU-referencelaboratorium for de tests, der er mest relevante for denne koordinerede kontrolplan. Kommissionen har bedt dette center om hjælp med henblik på harmonisering af testmetoden under denne koordinerede kontrolplan. Denne opgave er en tillægsopgave, der ikke er omfattet af det eksisterende arbejdsprogram, som centret udfører som et EU-referencelaboratorium. Omkostningerne ved denne tillægsopgave skønnes at udgøre højst 20 000 EUR, og Kommissionen bør dække dem 100 %.
            
         
               (5)
            
            
               I henhold til artikel 84 i Europa-Parlamentets og Rådets forordning (EU, Euratom) nr. 966/2012 (3) (i det følgende benævnt »finansforordningen«) og artikel 94, i Kommissionens delegerede forordning (EU) nr. 1268/2012 (4) skal der forud for indgåelsen af en forpligtelse til at afholde en udgift over EU-budgettet foreligge en finansieringsafgørelse, som angiver de vigtigste elementer i den foranstaltning, der medfører en udgift over budgettet, og som er vedtaget af institutionen eller de myndigheder, som denne har bemyndiget. Der bør fastsættes kriterier for støtteberettigelse.
            
         
               (6)
            
            
               EU-tilskuddet bør ydes på betingelse af, at testene og analyserne er blevet gennemført, og de kompetente myndigheder forelægger alle nødvendige oplysninger inden for de frister, der er fastsat i denne afgørelse. Af hensyn til administrativ effektivitet bør alle udgifter, der forelægges med henblik på EU-tilskud, angives i euro. Der bør fastsættes en omregningskurs for udgifter i en anden valuta end euro —
            
         VEDTAGET DENNE AFGØRELSE:
   Artikel 1
   Genstand
   1.   Unionen yder støtte til de udgifter, medlemsstaterne afholder til gennemførelsen af den koordinerede kontrolplan, der er omhandlet i henstilling 2014/180/EU (i det følgende benævnt »Kommissionens henstilling«), med et samlet maksimumsbeløb på 145 440 EUR.
   2.   Unionen bidrager til de udgifter, som Centre Wallon de Recherches agronomiques (CRA-W) i Gembloux, Belgien, afholder til kalibrering og koordinering af testmetoden for udeklarerede dyrearter i kød og kødprodukter, med et samlet maksimumsbeløb på højst 20 000 EUR.
   3.   Udgifterne, der henvises til i stk. 1 og 2, finansieres fra budgetposten 17.0403.
   Artikel 2
   Støtteberettigede udgifter for medlemsstaterne
   1.   EU-tilskuddet omhandlet i artikel 1, stk. 1, udgør en refusion på 50 % af udgifterne til testene, der gennemføres af de kompetente myndigheder for at gennemføre den kontrolplan, der er omhandlet i punkt 1 i Kommissionens henstilling.
   2.   EU-bidraget kan højst udgøre:
   
               a)
            
            
               60 EUR pr. test i gennemsnit
            
         
               b)
            
            
               de beløb, der er angivet i bilag I.
            
         3.   Der kan kun ydes støtte til de i bilag II angivne udgifter.
   Artikel 3
   Støtteberettigede udgifter for Centre Wallon de Recherches agronomiques (CRA-W) i Gembloux, Belgien
   1.   EU-tilskuddet omhandlet i artikel 1, stk. 2, udgør en refusion på 100 % af udgifterne til opgaver forbundet med kalibrering og koordinering af den testmetode, der er anvendt i den koordinerede kontrolplan, der er omhandlet i Kommissionens henstilling.
   2.   Følgende udgifter er støtteberettigede:
   
               a)
            
            
               personale, hvis arbejdsopgaver udelukkende eller delvis består i gennemførelse af opgaver i laboratoriets lokaler; udgifterne vedrører kun de faktiske lønninger plus bidrag til sociale sikringsordninger og andre lovbestemte udgifter, der indgår i vederlaget
            
         
               b)
            
            
               hjælpematerialer i forbindelse med klargøring af standardprøverne
            
         
               c)
            
            
               forsendelsesomkostninger
            
         
               d)
            
            
               generalomkostninger svarende til 7 % af summen af omkostningerne i litra a), b) og c).
            
         3.   Udgifterne indberettes inden den 31. august 2014 i overensstemmelse med formatet i bilag IV til denne afgørelse.
   Artikel 4
   Regler for støtteberettigelse
   1.   EU-tilskuddet omhandlet i artikel 1, stk. 1, ydes på følgende betingelser:
   
               a)
            
            
               Testene er blevet udført i overensstemmelse med betingelserne i Kommissionens henstilling.
            
         
               b)
            
            
               Medlemsstaterne skal have forelagt Kommissionen den rapport, der er omhandlet i Kommissionens henstilling, inden for den frist, der er givet deri.
            
         
               c)
            
            
               Medlemsstaterne skal senest den 31. august 2014 have forelagt Kommissionen et regnskab i elektronisk form i overensstemmelse med det format, der er fastlagt i bilag III til denne afgørelse.
            
         2.   Kommissionen kan reducere støttebeløbet omhandlet i artikel 1, hvis betingelserne, jf. stk. 1 i nærværende artikel, ikke er opfyldt, under hensyntagen til, hvor alvorlig den manglende opfyldelse er, og til det potentielle økonomiske tab for Unionen.
   3.   På Kommissionens opfordring fremlægger medlemsstaterne dokumentation for de afholdte udgifter, hvoraf der anmodes om refusion i henhold til artikel 2.
   Artikel 5
   Valuta og omregningskurs
   1.   De udgifter, medlemsstaterne forelægger med henblik på EU-tilskud, angives i euro eksklusive moms og andre skatter og afgifter.
   2.   Hvis en medlemsstats udgifter er i en anden valuta end euro, skal den berørte medlemsstat omregne udgifterne til euro på basis af den sidste vekselkurs, som Den Europæiske Centralbank har fastsat inden den første dag i den måned, i hvilken betalingsanmodningen indgives af medlemsstaten.
   Artikel 6
   Denne afgørelse er en finansieringsafgørelse som omhandlet i finansforordningens artikel 84.
   Artikel 7
   Denne afgørelse anvendes fra datoen for offentliggørelsen af Kommissionens henstilling.
   Artikel 8
   Denne afgørelse er rettet til medlemsstaterne.
   
      Udfærdiget i Bruxelles, den 27. marts 2014.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EUT L 165 af 30.4.2004, s. 1.
   
      (2)  Kommissionens henstilling 2014/180/EU af 27. marts 2014 om anden koordinerede kontrolplan med henblik på at bestemme prævalensen af svigagtig praksis ved markedsføring af visse fødevarer (Se side 64 i denne EUT).
   
      (3)  Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).
   
      (4)  Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT L 362 af 31.12.2012, s. 1).
   
      BILAG I
      
         MAKSIMALT EU-TILSKUD, JF. ARTIKEL 2, STK. 2, LITRA B)
      
      
                  Medlemsstat
               
               
                  Anbefalet antal prøver
               
               
                  Ekstrapoleret antal prøver i den anden runde (5 %)
               
               
                  Maksimalt EU-tilskud pr. test
               
               
                  Maksimalt EU-tilskud pr. medlemsstat
               
               
                  EU-tilskud I ALT
               
            
                  Frankrig, Tyskland, Italien, Det Forenede Kongerige, Spanien, Polen
               
               
                  150
               
               
                  8
               
               
                  60
               
               
                  9 480
               
               
                  56 880
               
            
                  Rumænien, Nederlandene, Belgien, Grækenland, Portugal, Tjekkiet, Ungarn, Sverige, Østrig, Bulgarien
               
               
                  100
               
               
                  5
               
               
                  60
               
               
                  6 300
               
               
                  63 000
               
            
                  Litauen, Slovakiet, Danmark, Irland, Finland, Letland, Kroatien
               
               
                  50
               
               
                  3
               
               
                  60
               
               
                  3 180
               
               
                  22 260
               
            
                  Slovenien, Estland, Cypern, Luxembourg, Malta
               
               
                  10
               
               
                  1
               
               
                  60
               
               
                  660
               
               
                  3 300
               
            
                  I ALT
               
               
                   
               
               
                   
               
               
                   
               
               
                   
               
               
                  145 440
               
            
   
      BILAG II
      
         STØTTEBERETTIGEDE UDGIFTER, JF. ARTIKEL 2, STK. 3
      
      Der kan kun ydes EU-tilskud for gennemførelse af de test, der er nævnt i denne gennemførelsesafgørelse, til dækning af udgifter, som medlemsstaterne har afholdt til:
      
                  a)
               
               
                  indkøb af testkit, reagenser og alle identificerbare hjælpematerialer, som specielt anvendes til gennemførelse af testene
               
            
                  b)
               
               
                  personale, uanset ansættelsesforhold, hvis arbejdsopgaver udelukkende eller delvis består i gennemførelse af test i laboratoriets lokaler; udgifterne vedrører kun de faktiske lønninger plus bidrag til sociale sikringsordninger og andre lovbestemte udgifter, der indgår i vederlaget samt
               
            
                  c)
               
               
                  generalomkostninger svarende til 7 % af summen af de i litra a) og b) omhandlede udgifter, medmindre medlemsstaten anvender et kommercielt laboratorium.
               
            
   
      BILAG III
      
         Regnskab, jf. artikel 4, stk. 1, litra c)
      
      
                  
                     DNA
                  
               
            
                  Personale
               
               
                  Timer
               
               
                  Udgifter/time
               
               
                  Personaleudgifter
               
            
                  (1)
               
               
                  (2)
               
               
                  (3)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                  Subtotal — personale
               
               
                  (5)
               
            
                  Testkit, reagenser, hjælpematerialer
               
               
                  Mængde
               
               
                  Udgift pr. enhed
               
               
                  Udgifter i alt
               
            
                  (6)
               
               
                  (7)
               
               
                  (8)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                  Subtotal — hjælpematerialer
               
               
                  (10)
               
            
                  I ALT
               
               
                  
                     
               
            
                  I alt, inkl. generalomkostninger
               
               
                  (11) × (1,07)
               
            
         
      
         Alternativt regnskab, jf. artikel 4, stk. 1, litra c), når der anvendes et kommercielt laboratorium
      
      
                  Navn på det kommercielle laboratorium
               
               
                   
               
            
                  Antal prøver sendt til laboratoriet
               
               
                   
               
            
                  Samlet regning fra det kommercielle laboratorium
               
               
                   
               
            
                   
               
               
                   
               
            
                   
               
               
                   
               
            
   
      BILAG IV
      
         REGNSKAB, JF. ARTIKEL 3, STK. 3,
      
                  PERSONALE
               
            
                  Kategori
               
               
                  Timer
               
               
                  Udgifter/time
               
               
                  Personaleudgifter
               
            
                  (1)
               
               
                  (2)
               
               
                  (3)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                  Hjælpematerialer
               
            
                  Kategori
               
               
                  Mængde
               
               
                  Enhedsomkostninger
               
               
                  Udgifter til hjælpematerialer
               
            
                  (5)
               
               
                  (6)
               
               
                  (7)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                  Forsendelsesomkostninger
               
            
                  Præciser
               
               
                  Mængde
               
               
                  Enhedsomkostninger
               
               
                  Udgifter til forsendelse
               
            
                  (9)
               
               
                  (10)
               
               
                  (11)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                  I ALT
               
               
                  
                     
               
            
                   
               
               
                   
               
               
                  I ALT + generalomkostninger